《送师相陈大观文》
宋代·喻良能

朱朱白白总精神，共喜今年化笔匀。
尚有穷乡寒谷土，政须一气转鸿钧。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。